paragraph_text: Poput drugih taoističkih planina u Kini, Hengshan se smatra svetom planinom još od vremena dinastije Chou. No, kako se nalazila na krajnjem sjeveru Kine, koji je često bio pod kontrolom drugih naroda, Sjeverni Hengshan nema tako snažnu tradiciju hodočašća od ostale četiri svete planine Kine. Doista, i dan danas je najmanje posjećena i najmanje razvijena od ovih pet planina.Vincent Goossaert, "Hengshan", The Encyclopedia of Taoism, Fabrizio Pregadio, ur., Routledge, London, 2008., str. 481.-482. No, zbog toga je i manje komercijalizirana te na planini nema hotela i planina je bolje očuvana. Na primjer, glavni vrh je udaljen samo tri sata ugodnog pješačenja od parkirališta koje se nalazi samo par kilometara od ulaza u nacionalni park gdje se kupuju karte. Hramovi se uzdižu na njegovim liticama koje su uglavnom prekrivene kukutom, borovima, jelama, brijestom, topolama i glogom, a vrh mu je prekriven ljiljanima u srpnju.